
Un tractanda cum universa historia Prussica antiquiore 
tum ea parte, quae ad gentis originem, mores, deorumque 
cultum spectat, qualntum critica inquisitione opus sit, 
ueminem eorum fugit, qui fontes antiquiores Prussiae 
historiae quam sint rari, iidemque vel leves vel suspecti, 
accuratiore cura perpenderint. Quemadmodum plerumque 
fontes medii quod vocant aevi ita comparatos esse facile 
iutelligitur, ut omnes scriptores, qui unam eandemque rem 
tractant, ad unum etiam fere primarium fontem tandem 
redeant, ita etiam scriptoribus rerum Prussicarum duo 
quodammodo choragi praesunt, quos ceteri tamquam 
asseclae, ducem suum quique aut verbis mutatis repetentes 
aut amplificantes aut continuantes, bona fide secuti sunt. 
Alter aetate multo antiquior Dusburgius Ordinis 
Teutonici sacerdos, est, qui praecipua fide apud nostros 
gaudet; alter aliquot seculis post exstitit famosus ille 
monachus Simon Gr uno vius a ) Tolkemitanus, qui, mu- 
tatae a M. Luthero religioni Christianae adversarius, 
Ordini Teutonico tum temporis a pristina morum in- 
tegritate admodum recedenti atque a fine laudabili, qui 
ei olim propositus fuerat, prorsus remoto, inimicissimus, 
Polonis, quos rebus novis sibi invisis solos mederi posse 
sperabat, studiosissimus, novam historiae patriae suae 
narrandae viam sibi muniens, et hac re et nimia incuria 
et credulitate, qua res vel antiquioribus scriptis vel tradi- 
tione acceptas tractaverit, apud plerosque, qui nostris 
diebus historiam Prussicam scripsere, in maximam venit 
contemptionem. 


*) Petrus do Dusburg fero aequalis historiam annorum 1288 — 1299 
scripsit. Chronicon suum Prussiae (nuper editum a M. Toeppen in Scrpptt. 
Rcr. Pniss. T. I.) 1326 absolvit. 

*) Simon Grunovins (Grunnii), Frater Ordinis Praedicatorum Gedani, 
scripsit circa initium see. XVI. Chronicon eius, Germanice scriptum et 
circa annum 152G absolutum, typis nondum exaratum est. Cf. Toeppen, 
Historigraph. Pruss. p. 122. seqq. Usi sumus libro manuscripto, qui in 
Biblioth. Hcg. Kegi montana asservatur (MS. 1550 a). 

1 


Digitized by Google 



4 


Dusburgius omnium historicorum usque ad Grunovium 
fere unus est fons; Grunovio omnes, qui post eum historiae 
Prussicae tradendae operam navabant, licet interdum de fide 
eius dubitantes, sunt usi. 

In universum quid nos de fide Grunovii iudicandum 
esse arbitremur, hoc loco, quum de deorum apud Prutenos 
cultu critice tractare nobis in animo sit, proponere argu- 
meutisque probaro supersedere possumus, quia tertium de 
ea re, quam nunc tractaturi sumus, fontium genus adest, 
quod et consilium nostrum iu universum admodum adiuvat 
et Grunovium in narranda religione Prutenica saltem non 
omnino figmenta sui ingenii protulisse probat, sed ea 
scriptis mandasse, quae ipse vel legendo vel audiendo ac- 
ceperat, etiamsi suo more reliquias antiquitatis vel per se 
obscuras, vel disiectas, vel difficiles intellectu, uberius 
explicare, dilatare atque vel ex suo iudicio vel ex iis 
illustrare eum studuisse infitias iri nequeat, quae ex aliarum 
gentium historia antiqua novisset. Tertium hoc fontium 
genus constat membris quodammodo disiectis, hinc illinc 
ex diplomatis singulisque aliquot librorum locis repetendis, 
quae quanti momenti sint narrationes Grunovianae de 
ueorum cultu apud Prutenos, si maxime originem et rem. 
non explanationem spectaveris, abunde probant. Nihil 
itaque in rem nostram a Grunovio repetemus, quod non 
aliis argumentis, qualia modo indicavimus, fulcire et munire 
potuerimus, qua consensione et rem ipsam probabiliorem 
factum iri speramus et futurum esse, ut Grunovii auctori- 
tatem fidemque in his rebus non omnino reiiciendam esse, 
aut saltem non ipsius culpa falsa tradita esse, iudicetur. 

Ad cognoscendas veterum gentium universarum de 
diis opiniones quantus fructus redundet, si usitati quidam 
et a maioribus accepti mores, superstitiones antiquae per 
populum fusae neque adhuc exstinctae, instituta maiorum, 
dies quidam gentili modo et clandestino solemniter acti, 
certi loquendi modi, sententiae et proverbia, aliaeque ex 
vita hominum communi repetitae consuetudines ab antiquis 
traditae sedulo colligantur, acriter iudiccntur, recte expli- 
centur, nostrae aetatis mythologi, maxime qui gentium 
septentrionalium religioni cognoscendae studuere, affatim 
demonstraverunt. Nominibus quoque temporum, personarum 
et locorum iidem maximo cum fructu ad rem 6uam usi 
sunt. Quum quod certi de opinione deorum apud veteres 
Prutenos scimus parum sit, quumque apud eos diutius 

tales consuetudines, quales modo indicavimus, viguerint, 
quam apud alias gentes, linguaque ipsa Prutenica, quantum 
eam ex paucis reliquiis 3 ), eque comparatione linguae 
Lituanicae proxime ei cognatae cognoscimus, antiquitatis 
redoleat indolem, incommutabilemque conservaverit statum; 
nos illorum, qui res mythologicas aliarum gentium scripse- 
runt, exemplum secuti, libentissime eiusmodi res am- 
plecteutes, in nostrum usum convertemus. 

Tractaturis de veterum Prutenorum religione tradi- 
tionum de ea re genera nobis erunt distinguenda aetatibus. 
Tres igitur statuimus aetates: quarum prima versatur in 
antiquissimis gentis temporibus, quibus etiam florebat im- 
perium Romanum. De hoc religionis principali statu 
prorsus nihil comperimus, nisi quae Tacitus de Aestyis, 
qui sunt Prutenorum maiores, breviter refert. — Altera 
aetas, de qua primarius scriptor Dusburgius est, com- 
plectitur divini cultus rationem, qualis erat tempore, quum 
Ordo Teutonicus gentiles huius terrae incolas subiecit, 
eosque doctrinam Christianam docuit. — Ad Dusburgium 
interpretandum maximum usum afferunt et nonnulla vetera 
diplomata et fabellae quaedam populares, de quibus una 
cum hoc scriptore tractabimus. — Tertium genus consistit 
traditionibus, quas Gruuovius tempore mutatae in Prussia 
religionis literis mandavit. 

Praeter hos quidem alii etiam exstitere scriptores cum 
Grunovio fere aequales, qui data occasione de religione 
Prutenorum agunt. Etenim Georgius a Polentz, quondam 
episcopus Sambiensis, primus in praefatione Agendae 
Ecclesiasticae anno 1530 editae indicem deorum gentilium, 
sibi notorum, contexuit, numini cuique Pruteno nomen 
addens e Graecorum Romanorumve mytkologia petitum, 
non autem, quod a consilio eius aberat, via et ratione de 
iis disserens. Quod dolendum est; nam illo tempore super- 
stitiones non paucae maxime in remotioribus Prussiae 
regionibus etiam exstitere. A Georgio a Polentz hunc 
indicem alii pure receperunt, uti Ioli. Meletius 1551 (De 


S) Servatus est M. Lutheri Catechismus, quem Aibertus dux Prussiae 
in linguam Prussicam conversum edi iussit primum 1545: repetitus est 
nostris diebus a viris doetiss. Vater 1821 et Nesselmann 1845, quorum 
libris inscriptum est: ,,Die Spraehe der alten Preuszen“. Praeterea singula 
vocabula, nomina propria et personarum et locorum permulta ad nos 
venerunt. 

1 * 

idololatr. vet. Pruss.j, Lucas David c. 1570 (Chron. 
Pruss.), Alex. Guagnini 1584 (Sauromat. Europ.) Matth. 
Waissel c. 1590 (Chron.). Ili autem scriptores fere tan- 
tummodo res Sambiae remotiorumque regionum, uti Litua- 
niae, respiciunt, praebentes eam religionis Prutenicae 
speciem, quae ab eius genere, quale in regionibus magis 
ad occidentem sitis cognoscitur, prorsus aliena atque diversa 
sit. Revera igitur non solum temporibus discernenda 
esset materia, sed etiam locis. Nos autem illum nominum 
indicem, quippe qui nec G-runovio (nedum Dusburgio) 
notus fuerit, neque immo ex Grunovio haustus sit, neque 
omnino aliquo cognationis vinculo cum nostris fontibus 
cohaereat, sed potius ab iis et temporum et locorum diffe- 
rentia alienus esse videatur, ideoque separat im tractan- 
dus esset, ab hac dissertatione prorsus excludimus, 
ne dilatis propositi nostri finibus in campum longius latius- 
que patentem excurramus 4 ). Revertamur igitur ad con- 
silium nostrum, in Dusburgii et Grunovii critica in- 
sistentes, Tacito tantum obiter attacto. 

Primum igitur videamus quae ex Tacito pro- 
ficiamus. „Aestyorum gentes, inquit (Germ. c. 45) , . . . quibus 
ritus habitusque Succorum; lingua Britannicae propior. 
Matrem Deum venerantur . insigne superstitionis formas 
aprorum gestant. Id pro armis omnique tutela: securum 
Deae cultorem etiam inter hostes' praesta? 1 . Apros et hircos 
apud Germanos vicinasque gentes inter hostias fuisse notum 
est. Aper deo Germanorum Freyr sive Pro, capella et 
hircus deo Th6r sacri fuere. Formas aprorum noverant 
gestabantque etiam gentes septentrionales Sueciae et Angliae. 
Mater deorum, coniux Wodani sive Odini summi dei, apud 
Germanos Freyja est, cui carmen Edda attribuit gullin- 
bursti i. e. aureum setigerum sive aprum 5 ). De hac re 
praeter alios conferendus est liber de mythologia Germa- 
norum notissimus Iacobi Grimmii, uberius hic illic hanc 
rem tractantis, quae quid ad nostrum propositum faciat, 
infra per occasionem indicabimus. 


■*) Aliquoties hunc indicem, quum cum citare opus fuerit, brevitatis 
caussa Catalogum Sambiensium nominabimus. 

&) Othinum Saxo Gramm. lib. II. nominat „liorrendum Friggae ma- 
ritum' 1 . Krigga sive Frieca alia forma est pro Freyja; ito Adamus Brem. 
etiam pro deo Freyr, fratre Friccae, posuit Frieconem. Freyr et Freyja 
eorumqiie proprietates viresque saepissime confunduntur. 

Dusburgii, quum non in omnium manibus sit, 
locos praecipuos capitis, quod de religione veterum Prute- 
norum agit, hic transscribere liceat. 

„De ydololatria et ritu et moribus Pruthenorum“ ( l.Ill.c.5 ). 

„ Prutheni noticiam dei non habuerunt.... ideo contigit, 
quod errando omnem creaturam pro deo coluerunt, scilicet 
solem, lunam et stellas, tonitrua, volatilia, quadrupedia edam 
usque ad bufonem. Habuerunt etiam lucos, campos et aquas 
sacras, sic quod secare aut agros colere vel piscari ausi non 
fuerant in eisdem. Fuit autem in medio nadonis huius per- 
verse, scilicet in Nadrowia, locus quidam dictus Romow, 
trahens nomen suum a Roma, in quo habitabat quidam, 
dictus Criwe, quem colebant pro papa 6 ), quia sicut dominus 
papa regit universalem ecclesiam fidelium, ita ad istius nutum 
seu mandatum non solum gentes predicte, sed et Lethowini et 
alie naciones Lyvonie terre regebantur. Tante fuit autori- 
tatis, quod non solum ipse vel aliquis de sanguine suo, verum 
edam nuncius cum baculo *) suo vel alio signo noto transiens 
terminos infidelium predictorum a regibus et nobilibus et 
communi populo in magna reverenda haberetur. Fovebat 
edam prout in lege veteri jugem ignem. Prutheni resur- 
rectionem carnis credebant, non tamen , ut debebant. Crede- 
bant enim, si nobilis vel ignobilis, dives vel pauper, potens 
vel impotens esset in hac vita, ita post resurrectionem in vita 
futura. Unde contingebat, quod cum nobilibus mortuis arma, 
equi, servi et andlle, vestes, canes venatici, et aves rapaces, 
et alia, que spectant ad milidam, urerentur. Cum ignobili- 
bus comburebatur id, quod ad officium suum spectabat. Cre- 
debant, quod res exuste cum eis resurgerent, et servirent sicut 
prius. Circa istos mortuos talis fuit illusio dyaboli, quod 
cum parentes defuncti ad dictum Criwe papam venirent, que- 
rentes, utrum tali die vel nocte vidisset aliquem domum suam 
transire, ille Criwe et disposieionem mortui in vestibus, armis, 
equis et familia sine hesitacione aliqua ostendebat, et ad ma- 
iorem certitudinem ait, quod in superliminari domus sue 
talem fixuram cum lancea vel instrumento alio dereliquit.... 
Prutheni raro aliquod factum notabile inchoabant, nisi prius 


*) Haec interpretatio nominis Romow quam sit inepta apparet. Apud 
Nicol. a Ieroschin, loco cum Dusburg. correspondente (Scr. R. Pr. I. p. 348), 
Criwe nominatur „der obriste ewarte" i. e. sacerdos, proprie custos 
legis (ewa, lex). 

7) De significatione eiusmodi baculorum r. Eckermann, Mythol. IV. 
2. p. 17. 

missa sorte secundum ritum ipsorum a diis suis, utrum bene 
vel male debeat eis succedere, sciscitentur.... Pro potu habent 
simplicem aquam et mellicratum seu medonem, et lac equa- 
rum, quod lac quondam non biberunt , nisi prius sanctifica- 
retur. Alium potum antiquis temporibus non noverunt 

Aliqui equos nigros, quidam albos vel alterius coloris propter 
deos suos non audebant aliqualiter equitare “. 

Caput vere memorabile, ad quod omnia de hac re 
inquisitio redire debet! Tres potissimum opiniones, quae 
co continentur, accuratiore contemplatione indigent. Prima 
est principalis de deorum natura persuasio, altera de 
dominatu in populum sacerdotali, tertia de ani- 
marum post mortem statu. 

Dnsburgio igitur teste religionem veterum Prutenorum 
e naturae rerumque quas natura gignit consideratione et 
contemplatione ortam atque omnem in naturae cultn positam 
fuisse iudicandum est. Atque tam puro simplicique sensu 
ab initio omnia animalia et inanima quae oculis cernebant 
contemplati veneratique esse videntur, ut iis quae sensibus 
percipiebant neque certam speciem induerent neque propria 
nomina imponerent. Postea nimirum — et quidem non 
nisi in Catalogo Sambiensium et apud scriptores rerum 
Lituanicarum, Lettiearum et Esticarum — non pauca 
nomina deorum occurrunt, sed sunt ea omnia, quantum 
quidem etiamnnnc intelligi possunt, nihil nisi vocabula, 
quibus quasque res proprie appellabant, aut dictiones variae, 
quales gentes, quae cum natura convenienter vivunt et ideo 
poetico quodam animi vigore praeditae vividiore utuntur 
oratione, usurpant. Ad has autem gentes Prutenos cum 
Lituanis referendos esse non est dubium, qui secreti a 
cultioribus populis ad litora maris ventorum vi agitati atque 
turbati regiones longe latcque planas, silvis lacubusque 
abundantes, omnino ad naturam accommodati omniaque ad 
eam referentes, incolebant. Lituani suum habent etiamnunc 
poesis genus — cantilenas populares, quae nominantur 
Dainos — quod indolem gentis quam indicavimus testatur-, 
neque est mirum, quod apud hanc gentem omnes fere res 
etiam vilissimas in divino honore habitas esse traditum est 8 ). 


8 ) Ne porci quidem «e sues, neque apes, neque agnelli, neque equi, 
ncc musci in silvis, neque avellanae, neque omnis supellex domestica, al., 
suis egebant diis. ,, Deorum tantus pene est numerus, quantus Graecorum 
apud Hesiodum 1 *, dicit Lasicins Polonus (De Diis Samagitarum, 161 p, p. 46), 

Praeter hunc cultum rerum naturalium alia res iu 
Prutenorum religione longe gravissima est, scilicet imt 
perium sacerdotale — a Dusburgio cum legagyiq 
ecclesiae Christianae comparatum — , quo omnes tenebantur. 
Sicuti ille cultus naturae maximam similitudinem habet cum 
Germanorum more, quem etiam Iui. Caesar commemorat, 
ita hic dominatus sacerdotum, quibus unus praeest, qui 
summam inter eos habet auctoritatem, Druidum affert 
memoriam Gallorum, quorum disciplina in Britannia reperta 
atque inde in Galliam translata esse existimatur 9 ). 

Quod Dusburgius tradit, „Prutenos resurrectionem 
carnis credidisse", id non minus sacerdotum disciplina con- 
tentum esse, uti apud Druidas, quam etiam in omnium 
animis insedisse videtur. Quantopere Pruteni ad tristem 
rerum humanarum contemplationem propensi fueriut, quo 
animo secum statum hominis post mortem apud inferos re- 
putaverint, qua cura dc sorte suorum post mortem certiores 
fieri studuerint, cum ex Dusburgii loco, quem laudavimus, 
apparet, tum aliis etiam argumentis demonstrari potest. 

Exstat multo antiquius Dusburgio documentum dc 
percontatione sortis mortuorum per sacerdotes instituta, 
scilicet diploma ,0 ) illud gravissimum de composita anno 
1249 inter Ordinem Teutonicum et Prutenos neophytos 
pace, quo inter alia Pruteni promiserunt: „quod ipsi vel 
heredes eorum in mortuis comburendis uel subterrandis cum 
equis . siue hominibus uel cum armis seu vestibus uel quibus- 
cunque alijs preciosis . uel edam in aliis quibuscunque ritus 
gentilium de cetero non seruabunt. Sed mortuos suos iuxta 
morem Christianorum in cgmiteriis sepelient et non extra".... 
„Pronuserunt eciam quod inter se non habebunt Tulissones 
uel Ligaschones . homines videlicet mendacissimos histriones. 


(jni de hac re uberius tractat Bufonum cultum Dnsburgins testatur. Me- 
morabile est, quot hodieqne cognomina ignominiosa a bufonibus petita in ore 
nostri vnlgi sint. Cf. Rosenkranz, Konigsberg. Skizzen. I. p. 147. 

*) Caes. B. 6. VI. 21. „Germani deorum numero eos solos 
ducunt, quos cernunt et quorum aperte opibus iuvantur, 
Solem et Vulcanum ct Lunam: reliquos ne fama quidem acce- 
perunt". Tacit. Germ. 45 de Aestyis: ,, quibus ritus habitusque 
Suevorum". Multi ritus moresque, quos Dusbnrgins testatur, nli missa 
sors, cum Germanorum conveniunt. De Druidibns v. Caes. VI. 13. »14. cf. 
Tac. 2. c. „lingua Britannicae propior"! 

W) V. Woelky et Saage, Cod. diplum. Warm. I. nr. 19. 

qui quasi gentilium sacerdotes in exequiis defunctorum ve 
tormentorum infernalium promerentur n ) . dicentes malum 
bonum et laudantes mortuos de suis furtis et spoliis . imtnun- 
diciis et rapinis ac aliis viciis et peccatis, que dum viverent 
perpetrarunt . ac erectis in celum luminibus exclamantes men- 
daciter asserunt se videre presentem defunctum per medium 
celj volantem in equo, armis fulgentibus decoratum 
nisum u ) in manu ferentem et cum comitatu magno in aliud 
seculum procedentem, talibus et consimilibus mendaciis po- 
pulum seducentes et ad ritus gentilium reuocantes“. Haec 
antiquissima persuasio, qualem loci et ex hoc diplomate et 
e Dusburgio exscripti probant, fere eadem est, quae apud 
gentes Germanicas fabula continetur de exercitu furi- 
bundo (relides seu wuthendes Heer). Consistit ille exer- 
citus, ut mythologi nostri 13 ) docent, animis defunctorum, 
quae Wodano duce saevo impetu per aera feruntur. — 
Praeter fabellas, quae etiam apud Sambienses de exercitu 
furibundo vigent "), aliae quoque reliquiae eiusmodi per- 
suasionum apud Prutenos et in vocabulis quibusdam, quae 
originem e gentilitate eorum habere videntur 15 ), et in nu- 

H) Cnm Dregero (Cod. Dipl. Pomer. n. 191) legerim: „ne tormen- 
torum infernalium pena premerentnr 11 . 

•*) De vi nisi, avis rapacis, in universa mytbologia inde ah Aegyptiis 
vid. Schwenck, Myth. der Slawen p. 38, Grimm, Myth. 640, Kekermann, 
Myth. p. 140. Nostro loco quid nisus sibi velit, Dusburgius docet, e quo 
supra retulimus, mortuos in eadem fore vitae conditione, qua viventes; ita- 
que eum iis inter alia eqnos, canes venaticos, aves rapaces, i. e. aves 
venaticas, arma, nri solita esse. Quibus rebus homo vivus gavisus erat, 
iis ipsis post mortem utitur, uti edam Germanorum furenti venatori 
canes venatici attribuuntur. 

,3 ) Videantur inter alios libros lac. Grimmii Mytho], ct Mannhardtii 
mythi germanici, diversis locis de hac re disputantium. 

M ) F. H. Rcusch, Sagen des Samlandes, ed. II. p. 47. 

,s ) Eiusmodi vocabula sunt Prutcnorum Pik ullus seu Pic ullus, 
Lituanorum W e In as seu V elinas. Pik ullum primarium inter deos in- 
fernos fuisse nostris temporibus constans opinio est. Sed vereor, ne e nu- 
mero deorum Prutenieorum omnino extrudendus sit. Nam hoc nomen nihil 
significat nisi sedem sceleratorum, qualem religio Christiana esse docet. Sed 
utut de Pikullo, quem Grunovius bene ignorat, indicandum est, illi omnes 
certe falsissime iudicant, qui eum pro eodem habent, quem Patuli um 
nominant. Nullum etenim prorsus argumentum proferre potest, Pikullum 
quondam apud Prutenos, saltem qui ab orientalibus regionibus huius gentis 
remotiores vivebant, deum esse cultum, aut loco quodam terrarum memoriam 
eius servatam. In Catechism. Pruten. pickuls est diabolus, pickullis, 
genit., orcus (Holi e); Lituan. pekla. Quae prolatae sunt etymologiae (uti 
a piktas, i. e. malus, vel a pykty, i. e. irasci) eae omnes a re abire 

tricularum narratiunculis de pumilionibus inveniuntur. De 
quo genere pauca proferemus. 

Vulgata apud viros doctos, qui ei rei operam 
dederunt, opinio est, fabulas illas notissimas de 
homunculis terrestribus sive pumilionibus (apud 
nostrates Erdmdnnlein) ita interpretandas esse, ut illi 
parvuli circumerrantes mortuorum animae sint habendi, qui 
ant iuvantes aut nocentes vivis hominibus immineant. Etiam 
in hisce regionibus satis multae in ore puerorum sunt 
fabulae de illis homunculis subterraneis, quos Germanice 
Untererdsche nominant. Apud Lituanos notissimi sunt 
Kaukai illi lemures palmares, de quibus satis multae cir- 
cumferuntur narratiunculae *). Apud Prutenos haud dubie 
Kukai appellabantur, qui quam fuerint nOti, vel inde ap- 
paret, quod non pauca loca ab iis accepere nomen "). 
Unum eorum satis memorabile est: „Cucunbrast“, quod de- 
signat „Kukanim vadum u ®), quo probatur, non a Prutenorum 

videntur: sine dubio vox descendit a pikkis, i. e. pix; quod iam inde 
probatur, quae lac. Grimmius (Myth. p. 765) de piceo averno, de piceo 
barathro, de Germanico pe ch i. e. Holle (zi des pehhes pilohhe i. c. ad 
orci domus. Docen. Misc. X. 505), de Graeco TIMJOff, Polonico pieklo, ai. 
attulit. Notio est contigua cum Polon. piee, i. e. fornax. Itaque et 
notionem et nomen doctrina Christiana ab igne, quo scelerati damnatiquo 
cruciantur, sumpsisse udetur. Inveniuntur in Catalogo Sambicnsium Coelus 
sive Pocklus sive Pecols (i. e. deus inferni et tenebrarum sive Pluto) atque 
Poccollus sive Pocols (i. e. deus aeriorum spirituum sive Furiae). Quam- 
quam parum de nomine huius dei vel horum deorum (sen Pakulli seu Fekuiii 
seu Pokulli ; nam revera idem numen esse non dubitamus, quod propter 
variam scripturam in plures deos, sive incuria sive ignoratione, discerptum 
sit) constare videtur, tamen eius interpretationem ad Pik ullum pertinere 
apparet. Quum autem Patulius, cuius nomen in Catalogo .Samh. omnino 
omittitur, re vera sit deus mortuorum, quam facile erat nomen Pikulli, i. e. 
orci, confundi cum nomine Patulii. Itaque factum est, ut, nulla ratione 
etymologiae utriusque vocabuli prorsus diversae habita, utrumque nomen 
idem significare putaretur. Iam Ifennenbcrgerus (1595), fortasse prunus, 
habet ,,1’ickollos oder PotoIIos", et ita inde ad nostra tempora omnes 
historici scripsere. — W e 1 n a s Lit nanis est diabolus, quod vocabulum 
deducunt a deo animarum Wielona, qui etiam apud .Samagitas colebatur. 

,6 ) Plures earum passim editae snnt in: Prcuss. Provinz. Blatter. 

I7 ) Uti sunt apud Lituanos Kaukunai (Kaukehnen), apud Prutenos 
Kuckendorf (Kokcndorf). Pertinet huc quoque nomen oppidi Mehlsack, 
prutenice Malcekuke. Quum Prutenice malko (Lit. inaika) significet 
lignum, hoc nomen interpretari liceat „pumiiionem silvestrem". 

**) Huic nomini vim: ..parvulorum transitus in flnmine" 
tribuimus, qua significatione ultro in mentem venit carminis Kopischiani: 
„Der Kleinen Ueberfahrt". Nostrum „pumilionum vadum (Kukun 
brasta)" posterioribus temporibus transmuta tum est in „Diaboli vadum". 
Religione igitur Christiana propagata Kukai gentilium, cuius rei etiam alia 

persuasione abhoruisse, transitum animarum in orcum in 
flumine quodam fieri, uti Graecorum et Germanorum my~ 
thologia habet. Universo autem illo parvulorum genere 
(ad quos Germanorum Elbe, Heinchen, Ztoerge, al., iique, 
qui interdum etiain formas ranarum bufonumque a ) non 
reformidant, Prutenorum Kukai, pertinent, quorumque nomen 
genuinum et generale apud Prutenos nobis traditum est 
Parstuk sive Peretuk ao )) nihil nisi animas mortuorum con- 
tentas esse cognoscimus, quam opinionem praeter Graecos 
Germanosque etiam Celtarum, Iraniorum, Indorumque 
gentes amplectebantur *'), 

Iam aggredimur ad Grunovii doctrinam de reli- 
gione Prutcnica critice tractandam. Grunovii aetate 
multa de origine gentis et religionis Prutenicae, de nomi- 
nibus atque vi deorum, deque ratione, quae inter deos 
hominesque intercederet, circumlata esse videntur, quae 
omnia in quandam disciplinam redacta ab illo scriptore 
tradita nobis sunt et servata. 


in promptu sunt exempla, in inferiorem ordinem diaboli detrusi sunt. Etenim 
in diplomate quodam anni 1251 (v. Cod. dipl. Warm. I p. 48) legitur: „vsque 
ad vadum Serie, qui Cueke ab indigenis nominatur" et anni 
1254 (p. 63): „a vado qui dicitur Chucunbrasch", quod antiqua 
quaedam tabula geogr. interpretatur: „Kuke oder Chucumbrast, of 
Deutsch desz Teufels durchfabrt" v. ibid. Kukun gen. plur. est, 
ut grekun a grikas in Cateeh. Pruten.; brasta hodieque Lituanis est 
vadum. Kaukas proprie apud Lituanos significat eam radicem, quam 
veteres mnndragoram appellavere, nostrates Alraun, quae propter miram 
formam tanquam humana specie induta cogitabatur suumque in mythologia 
Germanicarum vicinarumque gentium habet locum. Praeterea Kaukas hodie- 
que homunculum subterraneum denotat, itidemque infantem mortuum non 
baptizatum, quae notio contigua est cum diaboli parvuli. Simili modo a 
Lituanis Wilnas, diabolus, deminuitur in Wclnuksztis, i. e. dia- 
bolus parvulus sive campester, Fcldtcufel, malas welnuksztis 
est infans ante baptismum defunctus. Etiam Sambiensium fabellae narrant, 
infantes in partu necatos esse diaboli. Cf. Reusch, .Sagen des Sami. p. 02. 
— Animas infantulorum non baptizatorum cx opinione Germanorum aut 
specie igniculorum erraticornm cogitatas esse aut eatervatim strepentem et 
saevientem Wodani exercitum formantes, lac. Grimmius uberius docet mj 
thol. p. 870 seqq. 

I9 ) Et quidem non tantum apud Germanos; etiam in fabellis Sam- 
biensium homunculi subterranei interdum forma bufonum induti apparent, 
v. Reusch, I. c. p. 17 „Unterird*chchcn ais Krute". 

**) A Lttuan. pirstztas i. e. digitus; itaque idem denotat quod 
ActxttiXot,, Daumling. Cf. Grimm, Mytli. p. 419. Parstucarum nomen 
in narratiunculis hie illic obvenit, neqne deest in Catalogo Samb. 

**) De hac universa re cf. Mannhsrdt 1. c. p. 366. 723. al. 

Granovianis traditionibus quae continentur, ea in hunc 
fere modum Latine referri possunt: 

Gentem Gothicam, ille narrat, Lombardia decedere 
per Narsen coactam emigrasse tandemque ad Cimbriam 
venisse. Inter gentem Cimbricam duos dominatores fuisse, 
pro regibus habitos, Brutenum et Widowutum M ) nomi- 
natos. Hos cum nobilitate consilium iniisse, quid faciendum 
esset, num servi fieri mallent, qui nati domini essent, an 
terra decedere. Brutenum nomine suorum omnipotentium 
deorum suasisse, ut Cimbriam relinquerent. Ipsos alibi 
potentiores esse futuros, quam domi. Navigasse igitur 
omnes per mare Cronium perque aquam Heillibo (i. e. 
mare recens) atque terram Vlmiganeam occupasse. Ita 
Scandinavios ex Cimbria profectos dominos factos esse 
Vlmiganeae, Gothos autem inde Cimbriam incoluisse, ubi 
ex nomine principis urbem capitalem appellatam esse 
Wisbuam, terramque ipsam Gothiam. Brutenum fratrem- 
qne, postquam pleraque castra fundassent, meile invento 
potum incolis suavem parasse, quum antea lacte coacto 
vescerentur. Ita gentem, quam novi advenae subiecissent, 
hosque ipsos ebriosiores insanioresque evasisse paulatimque 
exstitisse crudeles bellatores. Vlmiganeae terrae indigenas 
eo usque tributarios fuisse Masoviis. Cimbros autem nulli 
alii domino servire voluisse, quam quos secum attulissent. 
Igitur convenisse in consilium, ut regem sibi eligerent. 
Electum esse Brutenum; sed repudiasse eam dignitatem, 
quia servitio deorum omnipotentium sese dicasset; sed esse 
fratrem Widowutum, virum fortissimum; eum sibi sumerent 
regem; illum probe regnaturum esse; se iis fore nunctium 
suorum deorum; quod a diis auditurus esset, id se nune- 
tiaturum esse; ita se maiori solatio iis futurum, sanctos 
deos venerantem , quam armis pugnantem. Consensisse 
omnes atque suo more Widowutum regem coronasse; a 
rege autem universaque gente Brutenum concessum esse 
summum dominum nominatumque Crywo Cyrwaito 
(alii Criwe Criwcito, alii aliter), id esse „ nostrum dominum 
post deum ( das iit vnter herre nach Gotthe), sine cuius 
voluntate se nihil facturos esse, eique obedituros sicut diis 


*) Apud Grunovium casus nominativus horum similiumqno nominum 
(ad Patui ii, ai.) exit in o: Bruteno, Widewuto, Patnllo, ai. Ceterum in 
seri ptionc horum aliorumque nominum non constans est; alii etiam aliter 
scribunt. 

ipsis. Terram ipsorum tunc nominatam Bruteniam, con- 
stitutumque, ne cui servirent neve sacrificarent nisi suis 
diis. Tum Brutenum sibi suisque diis separatum domicilium 
condidisse. Deos fuisse tres Patollum, Patrimpum, 
Perkunum. Stetisse eos in quercu quadam sex ulnas 
crassa. Idque domicilium Crywonis cum omnibus suis 
Waidelottis, id esse sacerdotibus, appellatum esse Rickeyto. 
Widowutum sibi exstruxisse arcem, beneque regnasse ac 
fere XII filios habuisse. Postea inter hos terram divisam; 
partem eius quamque nomen a domino suo accepisse. Anno 
quodam Brutenos cum Widowuto rege suo et Bruteno 
Crywone Cyrwaitone convenisse Honedam, ibique factas 
esse constitutiones Brutenicas de diis et quomodo 
inter se pacifice viverent. Primum, ne quis iniussu Cry- 
wonis coleret deos, aliundeve aliquem deum in terram 
arcesseret, sed ut supremi dii essent Patollus, Patrimpus, 
Perkunus, nam hos ipsis dedisse terram hominesque 
atque in posterum daturos. — Secundum, ut Cry- 
wonem Cyrwaitonem profiterentur supremum dominum 
eiusque posteros, si dii darent a ). — Tertium, ut 

metum et obedientiam deberent sanctis diis et Crywoni, 
quia dii homines post hanc vitam aut praemiis aut 
poenis afficerent **)• — Reliqua statuta omittimus, item- 

que quasdam alias, quae sequentibus foliis referuntur, nar- 
ratiunculas. Tum narrat Grunovius exitum Bruteni et 
Widowuti. Heroum more illos, senes factos, sese ipsos 
suis diis ante quercum Rickeytonicam immolasse, oratione 
habita in rogo sese comburentes. Ubicunque locorum quum 
id innotuisset, imagines eorum in honore habitas, ipsosque 
mutatis nominibus cultos esse deos, regem nominatum esse 


®) Crywonem, tamquam pontificem maximum, etiam super reges 
auctoritate exeelluisse, ex Dusbnrgio iam vidimus. Haereditario quodam- 
modo munere cum functum esse, idem I)usb. indicat verbis: „vel aliquis 
de sanguine suo“. 

2i j Quam quae de hac re opinabantur omnia ad sensus voluptatem- 
que relata fuerint, videndum est ex his quae Grunovius ita tradit : w e n s i e 
vns nach diesem leben werden geben schone weiber, viele 
Kinder, susse gctrencke, gutte speise, jm sommer weisze 
Kleid, jm winter Warme Rockc vnd werden sloffen auff 
grossen weichen betten, vnd werden von gesnndtheit sehr 
lachin vnd springen, den bozen, die sie nit wuldcn ehren, sie 
wurden hinnemen, was sie hetten vnd dortt sehr quelen 
mit peinen. 

Worskaitum (sive Borskaitum), Cyrwaitonem Iszwam- 
bratum (sive Szwaibratum). . 

Tertius chronicorum Grunovianorum tractatus agit de 
cultu deorum fictorum apud Prutenos detestabili, deque 
superstitionibus Grunovii etiam temporibus vigentibus, de 
sacerdotibus Waidelottis et viris et feminis (Waidlen eos 
nominat, quum narrat, se eos etiam vidisse atque cum iis 
egisse), de cultu serpentum, ignis, arborum (imprimis quer- 
cuum), fruticum (imprimis sambuci). Porro scriptor 
disputat de nominibus deorum fictorum. Ab initio indi- 
genas terrae Prutenicae nec de deo nec de diis aliquid 
scivisse, nedum eos coluisse. Quum autem Cimbri venissent, 
eos secum asportasse tres imagines deorum suorum, quorum 
unum nominasse Patollum, alterum Patrimpum, tertium 
Perkunum. Hos colere tamquam omnipotentes deos 
coactos esse indigenas. Patui lum fuisse supremum 
Brutenorum deum, terribilem deum, qui nocturno tempore 
loca lemurum more infesta redidissct; .... fuisse etiam 
deum mortuorum; relq. Imaginem stitisse senis cum 
barba cana. Signum additum esse capitis mortui. — 
Patrimpum fuisse deum fortunae in pugna et in aliis 
rebus. In eius honorem infantulos mactatos. Etiam Pa- 
tulluin cruore humano laetatum esse. Fictum fuisse ut 
iuvenem laetum, imberbem. Signo serpentis praeditum 
fuisse. Perkunum invocari solitum esse tempestatum 
caussa. Tempore fulminum et tonitruum clamatum 
esse: Dewus Perkuno Abselomus i. e. Deus Perkune miserere 
nostri. Imaginem eius fuisse viri iracundi barba crispa et 
nigra. Igne perenni insignitum fuisse. Sacrificiis hos tres 
cultos esse in Rickoyott, ubi imagines in quercu stetissent. 
— Wurskaito sive Borskaito sacrificari licuisse in omni- 
bus pagis, ubicunque quercus aliqua stetisset. Iuvencas ci 
immolatas esse, ut pecudes servaret. Etiam Szwaibrato 
inter deos relato quondam sacrificia ubique ante quercum 
facta esse. Eum creditum esse tribuere multas galiuas, 
anseres, anates, eique immolatos esse porculos. 

Haec quae e Grunovio retulimus ita hucusque recepta 
sunt atque iterata, ut utraque res, et traductio reli- 
gionis Prutenicae e regionibus septentrionalibus 
per Brutenum et Widowutum facta, et doctrina de 
triade summorum deorum, Patui li, Patrimpi, 
Perkuni, tamquam fundamentum universae rerum divi- 

narum apud Prutenos disciplinae doceatur atque etiam a 
puerulis nostris in ludis pie discatur. Hae igitur tradi* 
tiones praeter ceteras critice tractandae sunt. 

De migratione gentis unde Grunovius sumpserit 
materiam non est difficile intellectu. Origo repetenda est 
a Iornande (De Reb. Getic. c. 4. c. 17), et ipso non ad- 
modum bono auctore. Ex Scanzia insula, ille refert, 
Gothos cum rege suo Berig egressos ad sedes Ulmerugo- 

rum, qui tunc Oceani ripas insiderent, venisse; reliq 

Una cum Gothis ex Scanzia emigrasse Gepidas; rei 

Nomen Gepidarum ex vocabulo gepanta fluxisse.... Hae 
traditiones lornandianae qualiscunque pretii a posterioribus 
receptae sensimque magis depravatae sunt. Primus scripto- 
rum rerum Prussiearum Dusburgius usus iis esse videtur. 
„ Multa bella, ille refert II. 7., antiquitus gesta sunt contra 
Prvthenos, ut veteres narrant historici, per Iulium Caesarem, 
item per IX germanos de Swecta, qui dicebantur Gampti, 
item per Hugonem dictum Potyre^ .... Nomen Gamptorum 
e Iornandis gepanta male intellecto fluxisse apparet; Ulmc- 
rugis Dusburgius abstinet. Sunt autem Ulmerugi (cor- 
rupte Ulmigeri, Ulmigani) sine dubio iidem qui Holmrugi 
i. e. Rugi insulares 25 ). Aeneas Sylvius postea Iornande 
usus est, sed caute et moderate. „Vlmerigos, refert Europ. 
c. 22, olim hanc terram incoluisse Iordanes tradidit: quo 
tempore Gothi ab insula Scandinauia in continentem descen- 
dere. Qui per Istulam (vt ille ait) Vlmerigorum terras in- 
vasere. Ptolemaeus autem Amcucobios et Alaunos, Venedes 
ac Githones penes Istulam fluvium habitare affirmat?. 

Erasinus Stella 26 ), scriptor propter ubertatem 
quandam ingenii saepius somnians atque ineptus, cui Gru- 
novius, similitudine quadam ingenii cognatus, libenter in- 
sistit, ad has aliasque res uberius tractandas pluribusque 
exponendas propensus est. Stella igitur ex loco Dusburgii 
(II. 7) facit „Suetiae regulos .... qui Ganipoti cognomina- 
bantur, quod et ipsi Germani essent.... ‘ ( Tanta rerum con- 
fusione praevia quid mirum, quod apud Grunovium narratio 
etiam confusior existat. Nunquam enim locos aliorum sim- 


V. Casp. Zeuss, dic Deutsehcn und dic Nachbarstamme. p. 4S4. 
* 6 ) Kratiiuus Stella, I.ibanothanns , Lipsiac 1470 liberalibus studiis 
nperam dedit; obiit 1521; scripsit libros II de antiquitatibus Borussiae (in 
Pistorii Polonic. hiat. corp. Basii. 1582. Tom. I. p. 7—17). Grunovius eum 
nominat Krasm. Sterne. 

pllciter laudat, sed quasi vir sui iudicii neque ab altero 
pendens prorsus novum opus contexere studet. Hinc illae 
criminationes, acsi totus ex fraude et mendacio factus sit. 
Qua de caussa autem pro Gothis, Iornande teste e Scan- 
dinavia ad sedes Ulmerugorum migrantibus, posuerit Cim- 
bricos Scandinavios, non conspicuum est. Ex Dusburgii 
Hugone Potyre, quem nemo adhuc novit, Stella facit 
„Huffon«m cognomine Botyrum alia» Bructerum, ea 
Saaonia natum 11 . Vide, unde Grunovius habeat suum 
Brutenum; sine dubio Bructerus Stellae transmutatus est 
in Brutenum, ut nominis similitudo cum Pruteuis alliciebat. 
Ea de caussa iam ante illos Aen. Sylvius Bructeros cum 
Prutenis coniunxit vel potius confudit 27 ). 

Widowntum autem primus omnium, ut videtur, 
idem Stella in historiam induxit, ita ut huius quoque cri- 
minis, si est crimen, Grunovius tanquam mendax non sit 
arguendus. Loco Aen. Sylvii quem iam laudavimus haud 
dubie innisus Stella non tantum Alanos in historiam Prus- 
sicam intexuit, sed etiam Viduutum suum Alanum 
eiusque filium Litalalanum (a quo Lituani nuncupati!) 
finxit, quam rem, a scriptoribus Lituanis libenter arreptam, 
non miramur a Grunovio, cui res occidentalium Prussiae 
partium cordi fuere, non esse receptam. 

Illam migrationem universam num pro vera habeamus, 
hic non est discernendum. At quum Gothorum gentem, 
quae antiquissimis temporibus Prussiam inhabitabat, in 
utraque ora maris et in Scandinavia et in Prussia inco- 
luisse constet 28 ), quid mirum, si quis illam ab altera ora 
in alteram quondam migrasse statuat? Gothosque vero, qui 
victores hac terra positi essent, quam facile erat dominos 
fieri eorum, quos in humiliore culturae statu constitutos 
sibi subiecissent! 


'&) Aea. Sylv. Europ. c. 29 (De Weslphalia) ; „Bruotejros autem 
bello victos ab Austro in Aquilonem et Oceanum dilapsos, ob 
quam rem coniectnram capere possumus hos esse, qui hodie 
Pruteni appellantur, Aquilonares populi: de quibus supra 
diximus, facile namque Bructeros in Prutenos sermo con- 
uertit". Haec notuinum similitudo etiam in caussa esse videtur, cur I)us- 
burgius aliique chronicorum scriptores Iui. Caesarem cum Prutenis belli- 
gerantem finxerint, quum, etiamsi non Iui. Caesarem, tamen alios Caesarcs 
cum Bructeris Germanicis bella gessisse notum sit. 

**) De antiquissimis Prussiae cultoribus copiosius tractavimus in: 
Zeitsehrift fur dic Gesch. Ermlands I. p. 16 seqq. 

Cetera quae purae simpllcique migrationis memoriae 
sensim addita sunt, pertinent ea ad illud fabularum genus, 
quos mythos etymologicos et genealogicos liceat dicere, 
quos quidem mythos potius doctrinae qualicunque poste- 
riorum quam persuasioni gentilium primitivae tribuamus, 
neque tamen mendaces illos, qui scriptos nobis reliquere, 
appellemus; nam eiusmodi fabulae ubique locorum et 
temporum, quum doctrina aliqua etiam inter homines viget, 
oriri solent. Hoc modo nobis exstitisse Brutenum iam 
vidimus. Neque Widewutus et filii eius aliam habent 
originem. Filiorum numerum, quem a Stella acceperat, 
Grunovius e numero nominibusque singularum Prussiae 
partium auxit eodem iure, quo Graeci a cognominibus 
heroibus descendere faciunt singulas ipsorum gentes. Si 
Stella in praefatione libelli sui praeter historicos, qui de 
Viduuto suo nihil habent, traditione se usum esse vere 
confirmat, concludendum est, illum heroa ex ore hominum 
eum accepisse. Sed haud dubie ipse, vel quisquis ante 
eum fuit, hoc vocabulum generale non bene sumpsit pro 
nomine proprio. Significat enim nihil nisi aut iudicem aut 
sacerdotem , id quod non difficile est ex etymologia 
probatu 29 ). 

Viduutum legislatorem Prutenorum exstitisse filiosque 
eius auctores nominum Prussiae partium esse factos, iam 
ante Grunovium idem Stella tradiderat. Quod Grunovius 


**) Widewuti seu Waidewuti vocabulum, quum varie interpretentur, 
tamen vero non absimile est, denotare eum, qui ducit lites, i. e. qni praeest 
litibus, eas dirimit, discernit, praefectum vel ducem litium i. e. indicem. 
tVadas Lit. est dux a wedii, duco; waidas lis. Similiter formatum 
est AVaikii wadas i. e. puerorum dux seu paedagogus; igitur 
Waidii wadas litium dux. Etiam Poloniee wodz ducem significat, 
unde wojewoda, belli dnx. Num huc pertineat Gothicum veitvdds 
i. e. testis a verbo veitan, cui iuest vis animadvertendi i. e. et videndi 
et puniendi, vindicandi, in incerto relinquimns. Ceterum iam M. Praetorius, 
scriptor sec. XVII, Waidewuti vocabulum esse nomen officii atque prae- 
fectum litium, i. e. indicem, designare asserit. — Alia etymologia pro- 
ficiscitur a radice Prutenica waid, wid, Germ. wissen, eadem haud 
dubie, quae mater est verbi waidlen, i. e. deorum cultui praeesse, 
sacrificare; inde Waidelott, quae vox sacerdotem Prntenoram denotat. 
Waidelott et Waidewut tantum terminatione differunt; ott nihil nisi exitus 
esse videtur, qualis occurrit iu veterum Prutenorum nominibus propriis, nt 
Amote, Astiote, Cumoto, Spayrote, Stygots, nl. ef. terminationem Lit. iit as. 
Num wut idem exitus esse possit, qui wydi, quem Nesselmann (Catliech. 
Prut. p. 78) aliquoties in voculis Prutenicis occurrere ostendit, in dubio 
relinquimus. 

«le consecratione Bruteni et Waidewuti post mortem narrat, 
id cum eo convenit, quod Adamus Bremensia (IV. 26) de 
Scandinaviis refert. „Colunt et deos ex hominibus factos, 
quos pro ingentibus factis immortalitate donanti 1 . Unde 
Grunovius nomina illorum heroum post consecrationem 
habeat, non quidem in promptu est ostendere, sed, sive 
consilio sive errore ductum, eum vocabula generalis notionis 
pro nominibus propriis sumpsisse, non est dubium. Nomina 
Wurskait et Szwaibrat sive Iszwambrat varie quidem 
explicantur, sed illud seniorem sive presbyterum, i. e. aut 
sacerdotem aut prorsus summum gentis praefectum, , hoc 
fratrem eius significare, statuendum erit 30 ). Cognomen 
Wurskaiti bene accomodatum est ad Bruteni sublimem 
dignitatem sacerdotalem, cuius fratrem vel sanctum 
fratrem esse Waidewuto satis honorificum fuit. Cete- 
rum haec deductio etiam antehac a scriptoribus pro- 


3°) Prut. ars, Lit. ob«ol. w 6 r a 8 est retas (ab initio voca- 
bulorum Prutenorum w saepius abest, ubi a Lituanis ponitur, ut ains et 
wienas i. e. unus, unds et wandu i. e. aqua); comparat. wyr^snis i. 
e. vetustior, nobilior; superlat wyrausas i. e. veterrimus, 
summus, nobilissimus; wyr6sinsis L e. senior, praefectus; 
wyrausybe i. e. magistratus, al. cf. jaunas i e. iuvenis, a quo 
jaunikis, jaunikaitis. Kaitis frequens etiam terminatio nominum pro- 
priorum hodieque apud Lituanos est. A woras deducit etiam Ostcrmeier 
(Krit. Beitrag zur altpr. Rei. Gesch. p. 35) hoo nomen, sed alia via inde pro- 
ficiscens. — In nomine Szwaybrato sive Iszwambrattc (quae sunt formae 
Grunovianae) de exitu b r a t o constat; significat enim Prutenice fratrem. 
De initio dubitari potest. Schwenck (Mythol. Slavor. p. 63) deducit a Prut. 
swais i. e. suus, Lit. sawas. Quod ad praemissam syllabam Is perti- 
net, cogitari possit de pronom. Lit. iis i. e. is, aut iiBsai L e. ipse, ergo 
Iszwaibrat frater ipse aut eius frater ipse. Eckermann (Lehrb. 
der ReL Gesch. IV. p. 102) deducit a szwentas (swints) L e. sanctus, 
quod lectioni Szwambrat accommodatum est; ergo: sanctus frater. 
Ibidem etiam singularis Ostermeieri (1. c. p. 18) commemoratur etymologia: 
a wiszta i. e. gallina, uti Wurskaiti a werszis i. e. iuvenca, quod 
idcirco memoratu dignum habuimus, quod Grunovius mire tradit, illi gallinas, 
huic iuvencas sacras fuisse. Ita ludit interdum etymologia; cuius aliud 
exemplum ex Stella proferamus. Qui, quum Viduutum suum Al&num 
populo suadentem fingit, ut regem sibi sumerent, addit, illum proposuisse 
apum exemplum, quae regem haberent. Cunctos assensisse; „An ergo 
nobis eris Biotterus, quod ipsorum lingua apum regem 
significat". Hanc quoque rem ex etymologia male percepta fluxisse 
indicandum est Nimirum bittinis re vera Lit. est regina, vel potius 
rex apum; sed fortasse nomen Biotteri aliter corruptum est Kojalowicz 
(Hist Lituan. 1650 p. 17), qui eandem rem narrat, habet „Boioteras"; 
fortasse pro Boiotevas; tewas, taws patrem significat; buttitaws 
Prut. est paterfamilias. Exstat etiam verbum boju, quod denotat metuo. 

bata est, qui Wurskaitos sacerdotes Prutenorum 
bene norunt Sl ). 

Iam videndum erit, de triade illa deorum Patulli, 
Perkuni, Patrimpi quid indicare debeamus; num Gru- 
uovius illam disciplinam c suo ingenio prompserit, an 
aliunde acceperit. Hunc cultum, si eius narrationem sequi- 
mur, e Scandinavia arcessitum esse, iudicandum est. Me- 
morabilis est Adaini Bremensis (IV. 2G) locus de triade 
deorum iu Scandinavia cultorum, quem exscribere libet: 
„Nobilis8imum illa gens templum habet, quod Ubsola dicitur... 
In hoc templo . . . statuae trium deorum veneratur popmlus, 
ita ut potentissimus eorum Thor in medio solium habeat 
triclinio; hinc et inde locum possident Wodan et Fricco. 
Quorum significationes eiusmodi sunt: Thor , inquiunt, pt'ae- 
sidet in aere, qui tonitrus et fulmina, ventos ymbresque, serena 
et fruges gubernat. Alter Wodan, id est furor, bella gerit, 
hominique ministrat virtutem contra inimicos. Tertius est 
Fricco, pacem voluptatemque largiens mortalibus. Cuius 

etiam simulacrum fingunt ingenti priapo “ — Quamquam 

Grunovius Adamum Bremensem, qui tunc temporis nondum 
typis exaratus erat (primum prodiit 1579), nunquam aucto- 
rem citat, poterat tamen fieri, ut quaedam notitiae, quae 
in alia chronica transiissent, ad eum perlatae essent **). 
Quod si ita sit, quaeritur, num Grunovius illam Adami 
Brem. doctrinam ita ad Prutenos transferre potuisset, ut 
omnes post eum scriptores reciperent eam et amplecterentur, 
nisi aliqua caussa probabilis subesset, nisi aliquid simile 
inter illa reperisset, quae de Scandinavia alicubi legisset 
et quae in Prussia cognovisset. Traditionem antiquam et 
genuinam de tribus diis in unum coniunctis in Prussia, uti 
apud alias gentes, viguisse, dolendum est, quod ex aliis 
testimoniis pro certo demonstrari non potest. At nimium 
ingenio iudicioque Grunoviano tribui arbitramur, si rem 
tam per se probabilem, tam in se cohaerentem, eum uni- 
versam finxisse aut saltem triadem Scandinaviorum, mutatis 
quae necessaria viderentur, in Prutenorum transmutavisse, 


8I ) Ioh. Melelius (De idololatr. ret. Pruss., in Act. Bor. II. p. 402) 
a. 1551 dicit: „SacrificnIus, quem Vurschayten appellant". De 
munere Wurskaiti sacerdotali agit Luc. David (Chron. Pruss. I. p. 88. 101. 
103) c. a. 1570. Hoc nomen ci prorsus idem valet, ac Waidelottae. Ita 
etiam Waissel (Chron. 1590), al. 

®) Cf. Toppen, Historiogr. p. 18G. 

statuerimus. Rc vera scriptor eos coniunxit Prutenorum 
deos, qui sine dubio inter primarios referendi sunt; id quod 
iam demonstrabimus. 

Perkunum, deum tonitruum, eundem esse cum 
Adami Brem. deo Thor seu Donar probare velle, super- 
fluum est, nam 'de hac re constat 33 ). Quod item constat. 
Germanorum deo Th6r caprum seu hircum (insigne nubis 
esse volunt mythologi) sacrum fuisse, admonet id cultus 
hircorum, quo maxime Lituani primarios deos colebant, 
in quorum numero nominatim Perkunum habent 34 ). 

De Patrimpo non tam facilis est quaestio; cuius 
quamvis neque in ullo fere documento ante Grunovium 
mentio fiat, neque nominibus locorum memoria servata sit, 
tamen de nomine ipso saltem constat 3i ). Accurate igitur 
perpensis rebus huc spectantibus Grunovio fidem faciamus 
necesse est. — Inter deos, qui Adamo Bremensi auctore 
Scandinaviorum triadem efficiunt, cum solo Friccone, i. e. 
Freyr, conferendus est Patrimpus. Freyr sive Fro vi atque 
gloria inter deos maxime Scandinaviorum ita sanctus habe- 
batur, ut nomen eius etiam a Christianis ad summum 
numen transferretur. Fuit ille deus laetus et laetificans, 
splendidus, fortunans, pulcherrimus atque sanctus, largiens 
fecunditatem terrae atque pacem. Ita Patrimpus etiam 
deus erat fortunae in pugna et aliis rebus (uti in re publica 
et domestica, in agricultura); iuvenis laetus, imberbis, 


33) Attamen non observari non potest, certum ante Grunovium docu- 
mentum de Perkuno non exstare, nisi excipias), quod Dusburgius refert 
tonitrua esse culta. Neque tamen de hoc deo dnbitari potest, quum 
hodieque perk tinas, tonitrus, personae specie indutus atque agens cogi- 
tetur; ita perkiinas tonat, ferit, irascitur, al. Sunt quoque loca 
terrarum, quae ab eo nomina accepere, (Cf. Voigt. Hist. Pruss. I. p. 581.). 
Dc Perkuno itemque de SIavorum Perun (Pol. piorun) in universum 
videantur Grimmii, Eckermanni, Schwenckii al. libri de myth. passim 
tractantes. Cum Pol. piorun conferendum est verb. pior?, i. e. ferio, 
cf. Schwenek p. 69. Catalogus quoque Samhiensium, qui a Grunovio non 
pendet, Parcnum seu Pargnum testatur deum tonitruum ac tempestatum. 

M ) Hircorum cultum celeberrimum (Bocks h cilignng), qui seculo 
etiam XVII non omnino apud Sambienses desierat, Grunovius ipse forte 
coram vidit, primusque de eo refert Per Perkunum iurare cogebatur, ne 
sacrificantes proderet. Ioh. Meletius inter alia hoc cultu a Parckno (i. e. 
Perkuno) pluviam exorari narrat; vid. „Erlaut. Preuss.“ V p. 708. De con- 
secratione hirci in universum multi sunt scriptores rerum Prussicarum unde 
a Grunovio usque ad Hartknochium. 

35 ) Nimirum auctores Catalogi Samb. habent praeter Antrimpum, 
deum maris, Potrimpum, deum fluviorum ac fontium. 

redimitus spicis, deus frumenti®). Insigne fecunditatis 
apud veteres aper erat, quem et deo Freyr et deae Freyja 
sacrum fuisse iam commemoravimus. Mater deorum, 
quam Aestyi, „quibus ritus habitusque Suevorum 11 , formis 
aprorum venerabantur, et hac re cum numine, de quo 
agimus, convenit, et cum Suevorum Terra matre, numine 
pacis, quietis, fautrice rerum humanarum ( „intervenit rebus 
hominum “) cf. Tac. Germ. 40. Quae ita initio deae cui- 
dam tribuebantur, ea postea ad Patrimpum translata esse 
videmus. Etiam cultum aprorum apud posteros Prutenos 
non omnino desiisse, vel inde concludere licet, quod de 
consecratione suum, quae eaedem sunt animalia fecunda, 
scriptores referunt 37 ). Quod Adam. Brem. simulacrum 
Fricconis fictum esse ingenti priapo refert, id quoque de- 
notare apparet, largiri eum fecunditatem agrorum et pecudum 
atque voluptatem veneream. Cognationem igitur quandam 
inter matrem deorum intercedere apparet et numen vel 
Fricconis vel Friccae, et Patrimpum, quem igitur maxime 
deum laetum omnis fortunae, imprimis fecunditatis, 
fuisse contendendum erit ®). Cum notione fecunditatis 


*) „Uti in re pubi. — agricultura" et „dens frumenti" ad- 
didimus ex Chron. Lucae David. p. 25 et 34. Quum Patrimpus ait deus 
fortunae in pugna, non omnino praetermittendum existimamus, uti Odinum 
armipotentem fuisse, ita Freyjarn, tanquam Bellonam, in locis pugnarum 
apparuisse; utrumque parem numerum in pugna caesorum sibi sumpsisse. 
Cf. Grimm. Myth. cd. II. p. 122. 282; Simrock. Myth. ed. II. p. 359. 

^ Cf. Hartknoch. dissert p. 178; Alt. u. Neues Pr. p. 174; Ecker- 
mann, 1. c. p. 69. 

®) Sed vereor tamen, ne, quum Frieco et Fricca saepissime confun- 
dantur, in universo hoc persuasionum genere ea, quae aut ad deum aut ad 
deam eiusdem notionis pertineant, permixta sint; ita ut facile quis conten- 
derit, Patrimpum potius numen fuisse quoddam femineum quam masculam ; 
potius cum dea Freyja quam cum deo Freyr convenire; aut etiam viraginem 
aut imberbem quodammodo dvdqoyvvqv fuisse. Pat-ullus quum sit 
„dominus, herus", Pat-rimpe esse possit „domina, hera", uxor 
summi dei, mater deorum, uti Frigga Oditu. Ambo nomina non nisi ter- 
minatione differunt; ita fere Freyr seu Frd dominum designat et Freyja 
seu Frouwa dominam. Patrimpi nomen etiam certo diplomate nobis tra- 
ditum esse, cumque re vera pro numine femineo habendum, cius rei libenter 
argumentum arriperem ex diplomate quodam, cuius partem Voigtius (Gesch. 
Pr. I. p. 587 not. 4) protulit, quum scribit: colentes „P a t r i m p e" (nam 
in e exeunt in lingua Prutenica et Lituana tantummodo nomina feminini 
genens, quod in g in accus. Lituani transmutant), nisi revera ibidem lege- 
retur Natrimpe, non Patrimpc. Num Natrimpe perperam scriptum sit pro 
Patrimpe, an numen aliquod adhuc ignotum designet, difficile erit ad iudi- 
candnm. Ceterum Patrimpe, nxor Patulli summi dei, mater deorum, quam 
apta esset ad consociationem illam, in qua tertius esset validus atque 

cognata est salubritatis. Quod aquis quoque et fon- 
tibus vim non solum fecunda omnia reddendi, sed medendi 
etiam et salutarem inesse, eamque a Prutenis quoque pie 
cultam esse constat, id non absonum esse videtur a Sam- 
biensium persuasione, Patrimpum esse deum aquarum 
fluentium 38 ).' Teste Grunovio serpens imagini Patrimpi 
attributus erat, quo signo vis huius dei universa bene de- 
notatur. Nam est serpens apud veteres insigne et vigoris 
naturalis et salubritatis et fortunae 40 ). 

Patulius tandem, qui est primus triadis deorum, cui 
numini gentium Germanorum respondeat, iamiam in liquido 
est. Wodanus sive Odinus deorum est pater, supremus 
deus, dominus vel herus coeli, „horrendus Friccae maritus", 
invehens equis albis, secum per aera ducens horrendum 
agmen spectrorum vel exercitum furibundum, i. e. securn 
trahens animas mortuorum 4I ). Fere eundem esse Patullum 
iam locis, quos supra protulimus, probatum est. Fuit ille 
primus summusque omnium deus, cuius nominis significatio 
est dominui **), terribilis deus mortuorum. Exercitum 
autem furibundum a persuasione Prutenorum non alienum 
fuisse, item iam demonstratum est. Quantopere eius dei 
cultus celeber atque pervulgatus fuerit, testatur id docu- 


vehemens deus tonans Perkunns! Ordo dierum Mercurii (Wodani, 
Woenstag, Gudenstag), Iovis (tonantis, Donar, Donnerstag), 
Veneris (Freyjae, Freitag) deinceps sequentium memoriam horum trium 
deorum apud Germanos servavit; sed omnes gentes Slavicae Letticaeque 
(uti Lituani) nomina dierum hebdomadis non a diis mutuatae sunt. 

3 ®) Hoc etiam in genere aliquantum Freyja et Patrimpus inter se 
comparari possunt. Frouwa enim inter deas salubres quoque numerabatur, 
cf. Grimm. Myth. p. 1101. De ratione, quam Freyja ad mare habebat, 
disserit Simrock, Myth. p. 361. 362. 

*°) In fabellis Sambiensium serpentes ferunt fortunam, divitias, custo- 
diuntquo thesauros, v. Beusch I. c. p. 6, 42, 74. 

41 ) Quae omnia ex libris eorum, qui de myth. German. scripserunt, 
nota sunt. — Monemus obiter Dusburgii loci de equis albis supra prolati. 

42 ) Pate seu patis Lit. „maritus, herus* 1 , pat! „marita, hera“; 

vocabulum est vetus, Samsk. pati „do minus** (unde cognomen nummi dei 
Brahma „Prajapatis** i. e. creaturarum dominus), patni „domina“; 
7toOt 7ZOJIVU frequens adiectivum dearum, dsOTCOlVCC, 

TloOeid(ov ?); potis, potens („diva potens Cypri** Hor.) cf. Goth. 
faths i. e. dux. — ulas terminatio Lit est subst. masc.; igitur principalis 
forma esse videtur Patulas. Simili modo per terminationes usitatas a 
pats formantur: pat-inas et pat-ele, „mas et femina animalium**, 
al. Weszpatis, „dominua, dominator**, usurpant, quum de deo vel dq 
principe quodam loquuntur. 

mentum quoddam memorabile 4S ), testantur satis multa loca, 
quae ab eo nomina accepere 44 ). 

Patui lum igitur, summum omnium deum atque 
dominum, deum mortuorum, Perkunum, deum tonitruum, 
atque Patrimpum, deum omnis fortunae, fecunditatis et 
salubritatis, tres primarios Prutenorum deos Grunovium 
bono iure habuisse, eosque coniunctos cultos esse docuisse, 
arbitramur, neque eum tamquam falsarium — vere non 
ineptum — ea omnia ex ingenio suo sumpsisse. Quam 
eius doctrina responderit persuasioni aequalium, vel inde 
apparet, quod eam vulgaris opinio tuita est. Est vetus 
Adami Brem. scholiasta, qui ad locum supra exscriptum 
haec habet (p. 134): „Prope templum est arbor maxima late 
ramos extendens, semper viridis in hieme et aestate 11 ; quocum 
quantopere Grunovius, quum scribit, quercum in Rickeyto 
et aestate et hieme semper virere, conveniat, nemo non 
videt. Quum igitur in hac re non Adamo Brem. insistat, 
sed scholion illud secutus esse videatur, consilio id et iudicio 
eum fecisse iudicandum erit. Undecunque relationem de 
quercu sacra apud Rickeyto sive Romowo (nam neque hoc 
nomen Grunovius ignorat, quum interdum dicat: „Rickeyto 
sive Rommco“), quod domicilium erat Criwonis, sumpsit: 
Dusburgii testimonio constabat, re vera exstitisse certum 
locum totius cultus divini medium, unde summus sacerdos 
Criwc omnibus dominaretur, neque minus in universum 
notus erat cultus arborum. Quod Grunovius plerumque 
nomine Rickeyto utitur, ne id quidem sine caussa fecisse 
videtur. Rickeyto enim sedem regiam vel principis denotare 
vix dubitandum est 45 ). 


i3 ) Partem liuius diplomatis anno 1418 dati primns publici iuris fecit 
Voigtius (Gesch. Prenss. I. p. 587). Nos autem, postquam ex autographo 
(Fol. C. p. 72 a) a Dr. Meckelbttrg praefecto areh. Regim. liberalissime nobis- 
cum communicata est, accurate repetemus: „Nam quantam fidem ad 
deum habuerit (sc. Ordo Teut.), probat primo multiplex et difficilis 
labor acquisicionis terre pruwsie de qua ab inicio expellende 
erant et expulsi (1) sunt gentes scruientcs demonibus colentes 
patollum Katrimpc et alia ignominiosa fantasmata" rei. Voigtius 
iegendo erravit; habet: Pacullum, Patrimpc. — De Pa collo igitur nihil 
est; de Patrimpc adhuc haeremus. 

**) Eiusmodi nomina collecta sunt a Voigtio I. c. p. 586, quae tamen 
non omnia huc pertinent. Quae cum syll. pak incipiunt, aliam originem 
habeant oportet. Ceterum pak ullos, subst. plurale, i. e. stuppa, vulgare 
Lit. vocabulum est, a pakullu i. e. ferio. 

Nimirum rikys Prut. est dominus; vetus vocabulum, Samsk. 
rajan i. e. rex; Lat.rex; Gotli. rciks i. e. princeps; Prut. riks est regnum, 

Postquam de tribus diis primariis disputatum est, de 
ceteris qui apud Grunovium sunt diis, quid iudicandum 
arbitremur, videndum est. De numero deorum admodum 
parcus est et cautus, quod non fuisset, si nihil nisi vel 
mendax vel poeta esset ; contra auctores fere aequales 
Catalogi Sambiensium uberrimi sunt in numinum suorum 
nominibus. In universum Grunovius non plures quam sex 
deos habet, quorum quinque nomina, Patulli, Perkuni, 
Patrimpi, Wurskaiti, Szwaibrati, iam tractata sunt. Sextus 
solus restat Curcho, qui, quamquam ceteri scriptores non 
habent, tamen diplomate nostro iam aliquoties laudato (anni 
1249) magnifice comprobatur. Diplomate autem haec con- 
tinentur: „Ydolo quod semel in anno collectis frugibus 
consueuerunt confingere et pro deo colere . cui nomen Ourche 
imposuerunt, uel aliis diis qui non fecerunt celum et terram 
quibuscumque nominibus appellentur de cetero non libabunt 
quocum ea, quae Grunovius de hoc cibariorum deo, 
cui inler alia primitias frugum comburere veteres solerent, 
tradit, ita conveniunt, ut ei ipsum diploma non ignotum 
fuisse arbitremur. Quum in diplomate solus unusque 
Curcho nominatus sit, eum inter praecipuos deos ab iis 
tantum gentibus habitum esse opinandum est, quibuscum 
tum pactum est, nimirum Pomesaniae, Warmiae, Natangiae. 
A re igitur alienum non est, quod Grunovius tradit, 
Curchonem apud oppidum cultum fuisse, quod hodie 
Heiligenbeil appellatur <6 ). 

Recte igitur iudicatis, inter se comparatis atque con- 
iunctis omnibus de religione Prutenorum, quas e nostris 
diversis fontibus proposuimus, traditionibus, persuasionem 
eorum ita comparatam fuisse contendi potest, ut proficiscens 
a contemplatione naturae rerumque naturalium, per 
sacerdotes alta atque exculta, opinionem summi dei, 
omnes res humanas animasque mortuorum regentis, eius- 
que sociorum, motoris tonitruum atque largitoris omnis 
fortunae, i. e. Patulli, Perkuni, Patrimpi, custodiverit. Cum 
quibus cetera numina ita connectuntur, ut dignitate sint 
inferiora, ab illis primariis pendentia, vel accuratiore illarum 


Reich, rei., quod viri docti iam satis probaverunt; sed de significatione 
vocab. Romow inter eos non convenit. 

46 ) Quae e nominibus locorum de cultu Curchonis colligi possunt, 
vid. apud Voigt., Gesch. Pr. I. p. 589. 

virium distinctione orta, ut Curcho largitor cibariorum, vel 
ex hominibus post mortem aut in deos relatis aut ad in- 
feros detrusis neta. Similis persuasionis rerum divinarum 
ratio apud plerasque gentes observatur, quae summum 
numen ex virtutibus viribusque praecipuis, quae in eo inesse 
credebantur, quodammodo diviserint in plures, maxime tres, 
deos, quibus alii inferiorum ordinum dii, suo quisque loco, 
adderentur. 

Ita religionis Prutenicae certa formula componi potest, 
non singularis quaedam et a ceterarum gentium opinione 
disiuncta, sed communi cognationis vinculo cum persuasione 
consociata, quam populi gentiles dissipati, ex communi 
principio receptam, suo quisque modo, servaverint et ex- 
coluerint vel potius depravaverint. 


Corrigendum: p. 17, lin. 30 leg. potiti pro positi. 

Leviora errata: ieg. p. 3, i. 4 antiquioris; p. 5, I. 25 quidaiu; 
p. 13, 1. 29 et 30 nuntium; nuntiaturum. 


Brunsbergae, impressit C. A. Heyne. 


VAi 1S1SB3 


Digitized by Google 



